उनेंगी अपना बजूद, जीन्दे-जागदे रौह्ने दा हर अह्सास ते अपना ‘होना’ बड़ा बे-बुनियाद ते भैड़ा-भैड़ा लगदा ऐ, तां कुतै डूंह्गे उनें गी इन्नी पीड़ उठदी ऐ जे ओह् कुतै इक्कले बेहियै रोन बी लगी पौन्दे न। जिसलै अपनी अक्खें गी मलदे होई ओह् त्र’बकी पौन्दे न तां लम्मे ते चौड़े समुन्दरै दा कोई बजूद उनें गी भामें नेईं लभदा ऐ, पर अपना शरीर जरूर उनें गी हुट्टे दा ते बेजान सेही हुन्दा ऐ। ‘किश्ती’ आली बचार धारा दा ख्याल औन्दा ऐ तां ओह् होर बी ढिल्ले पेई जन्दे न। उनें जानी लेदा ऐ जे इक भयानक तूफान उन्दा घर-बाह्र फिंगर-फिंगर करियै खलारी देग ते कदें बी उनें गी कंढै तोड़ी नेईं पुज्जन देग।